|  |  |
| --- | --- |
|  |  |
| Република Србија |
| Аутономна покрајина Војводина |
| ГРАД КИКИНДА  **ГРАДСКО ВЕЋЕ**  Број: II - 06- 52 /2022. године  Дана: 21.12.2022. године  К и к и н д а |
| Трг српских добровољаца 12, 23300 Кикинда, тел 0230/410-105, e-mail: gradonacelnik@kikinda.org.rs | |

На основу члана 59 .Став 1 .тачка 20 Статута града Кикинде (Службени лист града Кикинде број 4/19) и Одлуке о буџету града Кикинде (Службени лист града Кикинде број 32/2022) на седници Градског већа одржаној дана 21. 12. 2022. године, донело је следећи:

**З А К Љ У Ч А К**

о расписивању Конкурса за расподелу средстава из буџета Града Кикиндаза 2023. годину за суфинансирањегодишњих/редовних програма-(основне програмске активности спортских клубова/удружења/организација)и расписује

**ЈАВНИ КОНКУРС**

**за расподелу средстава из буџета Града Кикинда за 2023. годину за суфинансирање -ГОДИШЊИХ/РЕДОВНИХ ПРОГРАМА-**

**(ОСНОВНЕ ПРОГРАМСКЕ АКТИВНОСТИ СПОРТСКИХ КЛУБОВА/УДРУЖЕЊА/ОРГАНИЗАЦИЈА)**

Предмет конкурса представља расподелу средстава опредељених Одлуком о буџету Града Кикинде за 2023. годину намењених годишњим / редовним програмима (oсновним програмским активностима спортских клубова / удружења / организација) у такмичарском спорту, на територији Града Кикинде.

Могућност пријаве на Јавни Конкурс за суфинасирање годишњих/редовних програма (основних програмских активности имају спортски клубови/удружења/организације):

- преко којих се остварује општи интерес у области спорта на територији Града Кикинде у складу са Правилником о гранама спорта Министарства омладине и спорта Србије

- који су редовни чланови националних гранских спортских савеза и који су редовни чланови Спортског савеза Србије и Олимпијског комитета Србије преко којих се остварује општи интерес у области спорта у Републици Србији, те су исти у систему такмичења наведених савеза.

1. **УСЛОВИ**

Право на суфинасирање –годишњих/редовних програма (основне програмске активности спортских клубова / удружења / организација) имају спортски клубови / удружења / организације, који испуњавају следеће услове:

- да спортски клуб / удружење / организација своју основну програмску активност активно (такмичарски) спроводи минимум 2 годинe на територији Града Кикинде

-да је директно одговоран за реализацију програма;

-да располаже стручним капацитетима за реализацију програма, а на основу Закона о спорту и подзаконских аката;

- да буде уписан у одговарајући регистар у складу са законом;

- да је ускладио статут са Законом о спорту из 2016. године;

- да се сагласи да ће програмске активности за које конкурише реализовати у 2023. години;

- да се сагласи да средства добијена из буџета Града Кикинде правда у роковима и на начин како то прописује локална самоуправа;

- да су директни трошкови реализације програма оправдани, стварни и у непосредној вези са основном програмском делатношћу спортског клуба / удружења / организације;

-да су тачно и у потпуности попунили све тражене обрасце који представљају саставни део овог Јавног Конкурса;

Спортски клубови/удружење/организације који не испуњавају горе наведене услове/критеријуме неће бити редовно месечно суфинансирани из буџета Града Кикинда по основу годишњих/редовних програма (основне програмске активности спортских клубова/удружења/организација).

Носилац годишњег / редовног програма (основне програмске активности спортских клубова / удружења / организација) не може да:

-буде у поступку ликвидације, стечаја и под привременом забраном обављања делатности;

-има блокаду пословног рачуна, пореске дугове или дугове према организацијама социјалног осигурања;

-буде у последње две године правноснажном одлуком кажњен за прекршај или привредни преступ у вези са његовом делатношћу.

Градско веће ће одлуком о одобравању средстава по овом конкурсу одредити којим делом, односно износом ће програм бити финансиран. Носилац програма је дужан да у року од 30 дана од дана одобравања средстава усклади свој програм са износом расположивих средстава.

1. **ИЗНОС И НАМЕНА СРЕДСТАВА**

Средства у износу од 17.000.000,00 динара су обезбеђена Одлуком о буџету Града Кикинда (Службени лист града Кикинда 32/2022 од 20.12.2022. године)

Средства по овом конкурсу ће се расподелити за суфинансирање Редовних годишњих програма организација у области спорта којима се остварују потребе и интереси грађана у области спорта у граду Кикинди, а у складу са важећим Правилником о одобравању и финансирању програма којим се остварују потребе и интереси грађана у области спорта у граду Кикинди и Правилником о категоризацији и вредновању програма спортских клубова/удружења/организација и стручњака града Кикинде.

1. **ДОКУМЕНТАЦИЈА КОЈУ ЈЕ ПОТРЕБНО ДОСТАВИТИ:**
2. Апликациони формулар – ПРЕДЛОГ РЕДОВНИХ ГОДИШЊИХ ПРОГРАМА ОРГАНИЗАЦИЈА У ОБЛАСТИ СПОРТА КОЈИМА СЕ ОСТВАРУЈУ ПОТРЕБЕ И ИНТЕРЕСИ ГРАЂАНА У ОБЛАСТИ СПОРТА У ГРАДУ КИКИНДИ (Део 1. и Део 2.)
3. Копија решења АПР о усвајању статута усклађеног са Законом о спорту 2016. године
4. Копија дипломе о стеченој стручној спреми и копија лиценце тренерског звања за најмање једног ангажованог тренера у клубу.
5. Изјава о партнерству, ако се програм реализује удружено са другом организацијом.
6. Потврда спортског инспектора о испуњености услова ( уколико је поседујете);

**Напомена:**

- Стручна комисија Спортског савеза Кикинде има право и могућност да за предлоге програма код којих постоји потреба за додатним информацијама или корекцију тражи додатно објашњење или корекцију од предлагача, односно носиоца програма.

- Стручна комисија Спортског савеза Кикинде може о одређеном питању да прибави стручно мишљење од стране истакнутих стручњака или одговарајућих институција и организација.

1. **НАЧИН ПРИЈАВЉИВАЊА**

Потребну документацију доставити у два (2) примерка (1 оригинал + 1 фотокопије оригинала два одвојена комплета документације у једној коверти).

**Пријаве се подносе до 29. 12. 2022. године.**

Пријаве се подносе у:

Спортском савезу Кикинде Кикинде

- у затвореној коверти која на предњој страни мора имати најмање следеће податке:  
1) Назив и адресу примаоца – Спортски савез Кикинде Кикинде -, Трг српских добровољаца 17

2) пун назив јавног конкурса; (за ЈАВНИ КОНКУРС ГОДИШЊИ/РЕДОВНИ ПРОГРАМИ (ОСНОВНЕ ПРОГРАМСКЕ АКТИВНОСТИ СПОРТСКИХ КЛУБОВА / УДРУЖЕЊА / ОРГАНИЗАЦИЈА)

3) назив подносиоца предлога;  
4) адресу подносиоца предлога;  
5) назив програма (из апликационог формулара део 2/1.1.)  
6) ознаку: „Не отварати ”

или поштом, са пуном адресом примаоца:

Трг Српских Добровољаца 17, 23300 Кикинда, Спортски савез Кикинде

-Непотпуне и неблаговремене пријаве неће се разматрати.

-Комплетна конкурсна документација се може преузети на сајту Града Кикинда и на сајту Спортског савеза Кикинде.

-Горе наведени Јавни Конкурс биће објављен на сајту Града Кикинде.

ПРЕДСЕДНИК ГРАДСКОГ ВЕЋА

Никола Лукач